*Projekts*

**LATVIJAS REPUBLIKAS MINISTRU KABINETS**

|  |  |
| --- | --- |
| 2013. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Par finansējuma piešķiršanu Latvijas Nacionālā vēstures muzeja, Rakstniecības un mūzikas muzeja un Latvijas Nacionālā mākslas muzeja krājumu turpmākās bojāšanās novēršanai, to nepieciešamajai pārvietošanai, saglabāšanai un pieejamībai**

1. Finanšu ministrijai, sagatavojot priekšlikumus likumprojektam par valsts budžetu 2014.gadam izskatīšanai Saeimā otrajā lasījumā, paredzēt ilgtermiņa saistības valsts akciju sabiedrībai „Valsts nekustamie īpašumi”, tai skaitā:
   1. nekustamā īpašuma (nekustamā īpašuma kadastra Nr. 0100 008 0006) Pils laukumā 3, Rīgā (turpmāk – Rīgas pils), saglabāšanas veicamo darbu izdevumu segšanai 2014.gadā *47 648 euro*;
   2. krājuma izvietošanai nekustamā īpašumā (nekustamā īpašuma kadastra Nr. 0100 040 0021) Lāčplēša ielā 106/108, Rīgā (turpmāk – Lāčplēša iela 106/108, Rīga), esošo pagaidu telpu pielāgošanas būvniecības darbu izdevumu segšanai 2014.gadā *195 643 euro;*
   3. krājuma izvietošanai nekustamā īpašumā (nekustamā īpašuma kadastra Nr. 0100 028 0138) Tērbatas ielā 75, Rīgā (turpmāk – Tērbatas iela 75, Rīga), esošo pagaidu telpu pielāgošanas būvniecības darbu izdevumu segšanai 2014.gadā *57 623 euro.*
2. Kultūras ministrijai iesniegt Finanšu ministrijā priekšlikumus likumprojektam par valsts budžetu 2014.gadam izskatīšanai Saeimā otrajā lasījumā par nepieciešamo finansējumu Latvijas Nacionālā vēstures muzeja, Rakstniecības un mūzikas muzeja un Latvijas Nacionālā mākslas muzeja krājumu turpmākās bojāšanās novēršanai, to nepieciešamai pārvietošanai, saglabāšanai un pieejamībai, tai skaitā:
   1. Latvijas Nacionālajam vēstures muzejam:
      1. ugunsgrēka seku novēršanas izdevumu segšanai 2014.gadā *171 891* *euro*;
      2. pārcelšanās izdevumu segšanai no Rīgas pils uz nekustamo īpašumu (nekustamā īpašuma kadastra Nr. 0100 005 0051) Brīvības bulvārī 32, Rīgā (turpmāk – Brīvības bulvāris 32, Rīga) un Lāčplēša ielā 106/108, Rīgā, 2014.gadā *410 757 euro*, 2015.gadā *42 686 euro* un 2016.gadā *5 122 euro*;
      3. aprīkojuma iegādes un ar to saistīto izdevumu segšanai 2014.gadā *483 286 euro*;
      4. ekspozīcijas izvietošanai pagaidu telpu nomas maksas izdevumu segšanai Brīvības bulvārī 32, Rīgā – *852 746 euro* (2014.gadā *156 337 euro,* no 2015.gada līdz 2018.gadam (ieskaitot) katru gadu *170 550 euro* un 2019.gadā *14 213 euro*);
      5. krājuma izvietošanai pagaidu telpu nomas maksas izdevumu segšanai Lāčplēša ielā 106/108, Rīgā – *212 718 euro* (2014.gadā *61 576 euro*, no 2015.gada līdz 2016.gadam (ieskaitot) katru gadu *67 174 euro* un 2017.gadā *16 794 euro*).
   2. Rakstniecības un mūzikas muzejam:
      1. pārcelšanās izdevumu segšanai no Rīgas pils uz Tērbatas ielu 75, Rīgā, 2014.gadā *146 270 euro*;
      2. krājuma izvietošanai pagaidu telpu nomas maksas izdevumu segšanai Tērbatas ielā 75, Rīgā – *148 317 euro* (2014.gadā *33 901 euro*, no 2015.gada līdz 2016.gadam (ieskaitot) katru gadu *50 852 euro* un 2017.gadā *12 713 euro*).
   3. Latvijas Nacionālajam mākslas muzejam:
      1. pārcelšanās izdevumu segšanai no Rīgas pils uz privātā sektora telpām 2014.gadā *112 176 euro*;
      2. aprīkojuma iegādes un ar to saistīto izdevumu segšanai 2014.gadā *87 080 euro*;
      3. pagaidu telpu nomas maksas izdevumu segšanai privātā sektora telpās – *321 580 euro* (no 2014.gada līdz 2016.gadam (ieskaitot) katru gadu *107 193 euro*).
3. Finanšu ministrijai (valsts akciju sabiedrībai „Valsts nekustamie īpašumi”):
   1. nodrošināt Latvijas Nacionālā vēstures muzeja ekspozīcijas izvietošanai pagaidu telpu pielāgošanas Brīvības bulvārī 32, Rīgā, būvniecības darbu pabeigšanu līdz 2014.gada 31.janvārim, nosakot, ka plānotais nomas līguma sākuma termiņš ir 2014.gada 1.februāris;
   2. nodrošināt Latvijas Nacionālā vēstures muzeja krājuma izvietošanai pagaidu telpu pielāgošanas Lāčplēša ielā 106/108, Rīgā, būvniecības darbu pabeigšanu līdz 2014.gada 31.janvārim, nosakot, ka plānotais nomas līguma sākuma termiņš ir 2014.gada 1.februāris;
   3. nodrošināt Rakstniecības un mūzikas muzeja krājuma izvietošanai pagaidu telpu pielāgošanas Tērbatas ielā 75, Rīgā, būvniecības darbu pabeigšanu līdz 2014.gada 30.aprīlim, nosakot, ka plānotais nomas līguma sākuma termiņš ir 2014.gada 1.maijs;
   4. ja saglabāšanas veicamo darbu laikā un pagaidu telpu pielāgošanas būvniecības darbu laikā provizorisko izmaksu apmērs mainās, iesniegt Ministru kabinetā rīkojuma projektu par šā rīkojuma 1.1., 1.2. un 1.3. apakšpunktā minēto saistību precizēšanu, atbilstoši valsts akciju sabiedrības „Valsts nekustamie īpašumi” precizētajām būvniecības izmaksām;
   5. pēc šā rīkojuma 3.1., 3.2. un 3.3.apakšpunktā minēto objektu nodošanas ekspluatācijā trīs mēnešu laikā iesniegt Kultūras ministrijai informāciju par precizētajiem nomas maksas apmēriem, kas sagatavojami atbilstoši valsts akciju sabiedrības „Valsts nekustamie īpašumi” faktiskajām nomas objektu pārvaldīšanas izmaksām, un būvniecības kapitālieguldījuma apmēru, atbilstoši faktiskajām būvniecības, piesaistītā kapitāla izmaksām.
4. Kultūras ministrijai triju mēnešu laikā pēc šā rīkojuma 3.5.apakšpunktā minētās informācijas saņemšanas iesniegt Ministru kabinetā rīkojuma projektu par šā rīkojuma 2.1.4., 2.1.5. un 2.2.2.apakšpunktā minēto saistību precizēšanu.

Ministru prezidents V.Dombrovskis

Kultūras ministra p.i.

tieslietu ministrs J.Bordāns

Vīza: Valsts sekretārs G.Puķītis

2013.09.27. 9:05

Tālr.

[Laila.Plakane@km.gov.lv](mailto:Laila.Plakane@km.gov.lv)